Victor Piţurcă nu a mai preluat nicio echipă după experienţa nereuşită de pe banca Universităţii Craiova, în 2019-2020. Tehnicianul stă pe bară de patru ani, în ciuda faptului că mai multe echipe s-au interesat de el.
La MAX PROFEŢIILE LUI MITICĂ, Dumitru Dragomir a dezvăluit că Piţi nu mai vrea să antreneze, iar în cazul în care se răzgândeşte imediat o să îşi găsească o echipă din Arabia Saudită sau chiar SuperLiga, unde a mai fost dorit recent:
“Piţurcă e omul dracu’. Ăsta este caracterul lui, nu poţi să îl schimbi, îi critică pe toţi. Nu vrea să antreneze. M-am dus eu cu ofertă la el de la o echipă. Jur… Era o echipă bunicică, de la locul 8 în sus.
Eu i-am făcut propunerea. Fiţi atenţi aici… Piţurcă e antrenor mare. Este în top 5 antrenori ai acestei ţări. Piţi are bani. Eu fac pariu că dacă vrea să antreneze, în două săptămâni eu îi găsesc echipă.
În Arabia Saudită, la una dintre primele 10 echipe. În România am o echipă bună care era să intre în play-off anul ăsta. Îl doreşte de un an şi ceva. Se supără Piţi că m-am apucat să spun.
Am refuzat. Nu pot să spun despre cine e vorba. 41 de ani am semnat doar la preşedinte. El, Lucescu, Dinu, Iordănescu cel bătrân, sunt coloşi. Piţurcă este un mare antrenor.
Nu ştiu dacă poate să lucreze cu Burleanu. Trebuie să lucrezi cu un conducător care respectă meseria de antrenor. El a plecat de la echipa naţională când era Burleanu. Ce i-o trebui lui Piţurcă să meargă antrenor?
Te saturi la un moment dat. Eu m-am lăsat după 41 de ani şi m-am apucat de imobiliare. Îmi place mult de tot, lucrez la ceva ce să las în urma mea. Eu nu m-aş mai întoarce la fotbal pentru 100.000 de euro pe lună.
Nu mă întorc nici la 1 milion pe lună. Eu vreau să trăiesc, nu vreau să mor”, a spus Dumitru Dragomir la MAX PROFEŢIILE LUI MITICĂ.